AARHUS: Kan du kende de to unge mænd på videoen herunder? Så vil Østjyllands Politi gerne høre for dig, for de to er efterlyst for et gaderøveri mod en 14-årig dreng 28. marts om aftenen.

Klokken 19.28 stod den 14-årige af bussen i Stavtrup, mere præcist på Bispevej foran Stavtrup Fritidsklub. Det gjorde de to unge mænd, og bad ham om at følge efter dem. De gik cirka 50 meter hen ad Søholmvej og ind i et grønt område bag fritidsklubben. Den ene af de to mænd - ham, der hedder A i signalementet herunde - blev mere truende og sagde til drengen at han skulle tømme sine lommer og aflevere sin bæltetaske. Den 14-årige gjorde som han fik besked på og lagde alle sine genstande på jorden foran sig.

Herefter tog A alle drengens ting, og sagde at nu kunne han gå, men ikke efter at A havde sagt at han ville skære halsen over på den 14-årige, hvis han sagde noget til sine forældre eller politiet. Herefter gik den 14-årige, men så ikke hvor de to gerningsmænd gik hen.

Gerningsmand A (ham der sidder med ryggen til kameraet i videoen) beskrives som:

Mand

Mellemøstlig af udseende

16-17 år

185-190 centimeter

Almindelig af kropsbygning

Mørk i huden

Sort, kort, krøllet hår

Trimmet fuldskæg

Iført sorte bukser med hvidt mærke nederst på benene, en sort jakke og sorte sko

Talte dansk

Medgerningsmanden beskrives som: